Tartu Linnavalitsus
Linnaplaneerimise ja maakorralduse osakond
lpmko@raad.tartu.ee	Teie 02.03.2012 nr 9-3.2/DP-10-021

Meie 16.03.2012 nr JT 6-8/5695-2	

Seisukoht Rebase tn 23a krundi detailplaneeringu
keskkonnamõju strateegilise hindamise vajalikkuse kohta

Keskkonnaamet on läbi vaadanud Teie kirja seisukoha küsimise kohta ning sellele lisatud AS EcoPro koostatud KSH eelhinnangu ja reostusuuringu ning lisatud lahendusskeemi. Rebase tn 23a krundi detailplaneeringu koostamise eesmärgiks on määrata ehitusõigus nelja- kuni kuuekorruseliste korterelamute rajamiseks, ehitusaluse pindalaga kokku 10 290 m². Läbi planeeringu soovitakse Rebase tn 23a paiknev ning hetkel tööstusalana kasutuses olev krunt muuta inimsõbralikuks ning terviklikult läbimõeldud elukeskkonnaks.

Teostatud uuringute kohaselt on alal reostunud pinnas, mis kavandatakse saneerida. Materjalide kohaselt kavandatakse alal ellu viia üldplaneeringuga kavandatud maakasutus ehk kuni kuuekorruseliste elamutega korruselamumaa otstarve. Kuna esitatud materjalide kohaselt ei kaaluta teisi maakasutuse vorme (tööstusmaa vmt) ei ole eeldatavalt põhjendatud strateegilise keskkonnamõju hindamise läbiviimine. Eelhinnangu kohaselt ei kavandata olulise keskkonnamõjuga tegevusi. Nõustume eelhinnangu järeldustega, kui reostus alal puhastatakse elamumaa piirnormini ning seetõttu ei ohusta jääkreostus ala hilisemate elanike tervist ega heaolu.

Oleme seisukohal, et KSH algatamine ei ole vajalik ning detailplaneeringuga nähakse ette planeerimisseaduse § 9 lg 2 p 8 kohaselt keskkonnatingimused reostuse likvideerimiseks ning maaala kasutuselevõtmiseks elamumaana.

Lugupidamisega

/Allkirjastatud digitaalselt/

Rainis Uiga
Juhataja

Ivo Ojamäe 730 2252
ivo.ojamae@keskkonnaamet.ee